रिया चक्रबोर्ती ने सुशांत सिंह राजपूत के लिए लिखा इमोशनल नोट
सुशांत सिंह राजपूत के निधन के 30 दिन बीत जाने के बाद उनकी गर्लफ्रेंड रिया चक्रबोर्ती ने भावुक पोस्ट लिख कर उन्हें याद किया। इस पोस्ट में रिया ने लिखा, 'तुम्हें खोने के 30 दिन, लेकिन तुम्हें प्यार करने की एक पूरी उम्र...हमेशा जुड़े रहेंगे...अनंत तक और उससे भी परे...'। इस से पहले रिया ने सुशांत और अपनी तस्वीर को अपने व्हाट्सएप का डिस्प्ले पिक्चर बनाया।
सुशांत सिंह राजपूत के निधन को एक महीना बीत गया। उनकी गर्लफ्रेंड रिया चक्रबोर्ती ने सोशल मीडिया पर उन्हें याद करते हुए एक इमोशनल नोट लिखा है।
सुशांत के निधन के बाद से रिया ने अपनी भावनाओं को किसी भी सोशल मीडिया प्लेटफॉर्म पर व्यक्त नहीं किया, लेकिन अब एक महीने बाद इंस्टाग्राम पर सुशांत के लिए भावुक कर देने वाला पोस्ट लिखा। साथ ही अपने व्हाट्सएप का डिस्प्ले पिक्चर पर उन्होंने बदला दिया है।
र‍िया ने अपने इंस्‍टाग्राम पोस्‍ट में लिखती हैं, 'अभी भी मैं अपनी भावनाओं का सामना करने की मशक्‍कत कर रही हूं... मेरा द‍िल अब भी सुन्न सा है... तुम वही थे, जिसने पहली बार मुझे प्‍यार की ताकत पर भरोसा करना स‍िखाया। तुमने मुझे स‍िखाया कि कैसे एक साधारण सा गणित का सवाल ज‍िंदगी का मतलब समझा सकता है, और मैंने वादा किया था कि मैं तुमसे इसे हर द‍िन सीखूंगी। मैं कभी इस बात को समझ नहीं पाउंगी कि अब तुम मेरे साथ नहीं हो...'
वो आगे लिखती हैं, 'मैं जानती हूं कि अब तुम एक ज्‍यादा शांत‍िभरे और सुकून वाली जगह पर हो। चांद, तारे और इस पूरे ब्रह्मांड ने अपने 'The Greatest Physicist'का द‍िल खोलकर स्‍वागत किया होगा। तुम्‍हें टूटता हुआ तारा देखकर खुश होते और उत्‍साहित देखा है। अब तुम उनमें से एक हो। मैं इंतजार करूंगी कि तुम भी एक टूटता हुआ तारा बनो और दुआ करूंगी कि तुम फ‍िर से हमेशा के लिए मेरे पास आ जाओ...'
र‍िया ने लिखा, 'एक खूबसूरत इंसान जैसा हो सकता है, महानतम आश्चर्य, जिसे दुनिया ने देखा, तुम सबकुछ थे। मेरे शब्‍द हम दोनों के बीच का प्‍यार जताने में असमर्थ हैं और मुझे लगता है कि तुम्‍हारा मतलब भी यही था जब तुमने कहा था कि ये हम दोनों से भी ऊपर है...'
र‍िया ने अपने इस भावुक पोस्‍ट में आगे ल‍िखा, 'तुमने हर चीज को खुली बाहों से अपनाया और अब तुमने मुझे द‍िखा द‍िया कि हमारा प्‍यार सच में किसी भी सीमा से परे है। शांति में रहना सुशी.. तुम्‍हें खोने के 30 द‍िन, लेकिन तुम्‍हें प्‍यार करने की एक पूरी उम्र... हमेशा जुड़े रहेंगे.. अनंत तक और उससे भी परे..'
इंस्टग्राम पोस्ट लिखने से पहले रिया ने अपने व्हाट्सएप का डिस्प्ले पिक्चर भी बदला। अब उनकी डिस्प्ले पिक्चर में उनके साथ सुशांत की खूबसूरत तस्वीर है। इस तस्वीर में जहां वो मुस्कुरा रही हैं, तो सुशांत उन्हें निहार रहे हैं।
बता दें कि सुशांत स‍िंह राजपूत और र‍िया चक्रबोर्ती के बीच र‍िश्‍ते की खबरें लंबे समय तक सामने आती रही थीं, लेकिन इन दोनों ने इसे हमेशा 'खास दोस्‍ती' के तौर पर ही पेश क‍िया। यहां तक की सुशांत की मौत से एक रात पहले तक र‍िया उनके साथ ही थीं, लेकिन सुशांत के जाने के बाद र‍िया चक्रवर्ती को सोशल मीडिया पर काफी ट्रोल किया गया।
वहीं सुशांत की आत्महत्या के मामले में मुंबई पुलिस ने रिया चक्रबोर्ती के साथ करीबन 10 घंटे तक पूछताछ की थी। सुशांत सिंह राजपूत की आत्महत्या मामले की जांच मुंबई पुलिस बड़ी बारीकी से कर रही हैं। अब 28 से ज्यादा लोगों का बयान दर्ज किया जा चुका है।
➤ फराह खान ने शेयर किया 'दिल बेचारा' के टाइटल ट्रैक का BTS वीडियो